  Анжелика Тихонова корреспондент Удмуртиын элькунлэн кунлыкезлы 100 ар тырмонлы сӥзем но Выжы калыкъёслэн кылъёссылэн калыккуспо арзы улсын ужрадъёслы сценарий гожтонъя вожвылъяськонлы йылпумъянъёс лэсьтӥзы. Со сярысь Калык творчествоя элькун юртлэн «Вконтакте» мерлыко вотэсысь огиназ ивортэмын. Вожвылъяськонэ Алнаш, Балезино, Глаз, Кизнер, Пичи Пурга, Сьӧлта, Шаркан. Якшур-Бӧдья, Яр ёросъёсысь, Глазкарысь, Ижкарысь, Можгаысь но Сарапулысь ӟуч но удмурт кылын гожтэм 42 сценарийёс вуизы. Жюрилэн ёзчиосыз, ужъёсты эскерыса, тужгес устооссэ бырйизы. 1 инты: Наталья Сунцова но Марина Шмыкова, Сьӧлта ёрос – Россиысь калык артистлэн Иван Кудрявцевлэн котырес лыдпусэзлы сӥзем «На арене с Гошей» праздник концертлы сценарий; Сергей Антонов, Ижкар – «Новая легенда о батырах». 2-тӥ инты: Ольга Сильвестрова, Пичи Пурга ёрос – «Асьме улонмы – Быдӟым Лыдӟет!» концертлы сценарий; Наталья Запорожцева, Сарапул – удмурт дауркылъёсъя нылпиослы «Умник из рода Алангасаров» пьеса-выжыкыл. 3-тӥ инты: Людмила Широбокова, Шаркан ёрос – Шаркан ёрослы 90 ар тырмонлы сӥзем «Поющая деревня» праздник концертлы сценарий; Анастасия Ахметзянова но Полина Бронникова, Можга – «Тангыралэн паймытӥсь куараосыз» спектакльлы сценарий; Ольга Перевозчикова, Балезино ёрос – «Улмопу сяськаяку» театрализованной концертлы сценарий. «Удмурт дунне» газетлэсь нимысьтыз кузьым «Акашка» сценариез понна Яр ёросысь Зинида Вершинина басьтоз. Вормисьёсты вуоно арын пусъёзы Тодэ вайытом, тужсгес усто ужъёсты Калык творчествоя элькун юртлэн пособиосаз поттозы, нош удмурт кылын устооссэ – «Удмурт дунне» газетын. Тегъёс: Лулчеберет Ижкар Удмуртия вожвылъяськон Удмуртилэнкунлыкезлы100ар 100ар  